PE-man tydens sy aandete doodgeskietArgieffoto ŉ 26-jarige man van Port Elizabeth in die Oos-Kaap is doodgeskiet terwyl hy en sy vriendin aandete geniet het. Kapt. Andre Beetge, woordvoerder van die polisie, het gesê die paartjie was Sondagaand besig met aandete in hul woonstel in Cambridgestraat toe die skietery gebeur het. “Die paartjie het omstreeks 18:00 ŉ klop aan die deur gehoor en toe die 22-jarige meisie die deur oopmaak, het drie onbekende mans die woonstel betree. Een van die mans het ŉ vuurwapen te voorskyn gebring en ŉ paar skote op die 26-jarige Akhona Josah gevuur.” Die vrou het gevlug en toe sy kort daarna terugkeer, het Josah skietwonde in sy bors gehad. Hy is op die toneel dood. Die motief vir die skietery is onbekend. Enigiemand met inligting word versoek om kapt. Frank van der Berg te kontak by 082 394 5957.